**Politológia**

**BKS1115 (2025/2026. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a politikatudomány kialakulásával, intézményesülésével, elméleti alapvetéseivel, gyakorlati aspektusaival, továbbá a politika rendszerszintű jellemzőivel. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri a politika intézményes világát, a helyi társadalom, a nemzeti és nemzetközi viszonyok hierarchikus rendszerét, az érdek és értékviszonyok sokféleségét. Képesség: a hallgató képes alapvető fogalmak érdekek, értékek felismerésére és rendszerezésére, érdekérvényesítésre és érdekképviseletre. Attitűd: a hallgatót konszenzusra törekvő és adekvát konfliktuskezelési stratégia jellemzi; toleráns, a különbözőséget elfogadó magatartást valósít meg. Autonómia és felelősség: a hallgató szuverén állampolgárként, produktív értelmiségiként tekint a közügyekre és a közélet kérdéseire, a politikai rendszer objektív tényezőire a hazai és a nemzetközi szinten jelentkező folyamatok kapcsán.

**Tantárgyi tematika és félévi követelményrendszer:**

1. A politológia alapfogalmai: hatalom, uralom, befolyás, konszenzus, konfliktus, legitimitás.
2. A politika intézményes világa, politikai rendszerek, demokráciák és diktatúrák I.
3. A politika intézményes világa, politikai rendszerek, demokráciák és diktatúrák II.
4. A hatalommegosztás elvei, intézményei. A többszintű kormányzás összefüggései.
5. A mai magyar politikai rendszer alakulása a rendszerváltástól napjainkig.
6. A politikai kultúra és politikai szocializáció hazai és nemzetközi tendenciái.
7. Tantárgyi esszé (10.20. hétfő)
8. Pártok, pártrendszerek, választási rendszerek, érdekképviseleti szervek.
9. Politikai kommunikáció, PR és politikai marketing, médiapolitika, professzionális technikák.
10. A közpolitika struktúráinak jellemzői. Polity-policy-politics. Közpolitikai területek elemzése.
11. Globalizáció és nemzetközi rendszer, biztonságpolitikai területek, geopolitikai és világpolitikai kérdések elemzése. Kitekintés az Európai Unió szupranacionális struktúráira és Magyarország szerepére az európai közösségben.
12. A politológia gyakorlati lehetőségei, kapcsolódások a közösségszervezésben.
13. ZH lehetőség; megajánlott jegy szerzésének lehetősége (12. 01. hétfő)
14. Javítási lehetőség, összegzés.

**A foglalkozáson történő részvétel:**

Az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.)

**Félévi követelmény:** kollokvium

**Az érdemjegy kialakításának módja, az értékelés ütemezése:** a szemeszter során a hallgatók félévközi tantárgyi esszét írnak a 7. tanulmányi héten. A feladat 50% alatti teljesítménye/hiánya/javítatlansága esetén a hallgató nem bocsátató vizsgára. Az írásbeli vizsgára a vizsgaidőpontban kerül sor, több időpont közül szabadon választhat a hallgató a Neptunban felkínált lehetőségek közül, összesen 4 alkalommal.

**Szakirodalom:**

Bihari Mihály: Politológia – a politika és a modern állam. Pártok és ideológiák. Budapest, Nemzedékek Tudása Tankönyvkiadó, 2013.

Bihari Mihály – Pokol Béla: Politológia. Budapest, Universitas, 2008.

Boda Zsolt: Ki dönt? Kormányzati stílusok és közpolitikai változás Magyarországon. Budapest, Gondolat Kiadó, 2020.

Fisichella, Domenico: A politikatudomány alapvonalai. Budapest, Osiris, 2006.

John, Peter: Analyzingpublic policy. New York - London, Routledge, 2012.

Körösényi András (szerk.): A magyar politikai rendszer – negyedszázad után. Budapest, Osiris, 2015.

Körei László: A globális kapitalizmus dimenziója és kritikai interpretációi. In: N. Szabó József (szerk.): Gazdasági és Társadalomtudományi Közlemények. Nyíregyházi Főiskola, Bessenyei Könyvkiadó, Nyíregyháza. 2012. IV. évfolyam, 2. szám, 296.

Rod, Hauge – Martin, Harrop – John McCormick: Összehasonlító kormányzattan és politikatudomány. Budapest, Ludovika Egyetemi Kiadó, 2021.

Elektronikus tananyag: (ebből I. rész és IV. rész tartalma szükséges a felkészüléshez)

<https://mtki.uni-nke.hu/document/mtki-uni-nke-hu/web_PDF_ATMA_Politologia.pdf>

**Nyíregyháza, 2025. szeptember 2. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, intézeti tanszékvezető**